
BRITISH AIRWAYS TA CUMINSA BULA 
PA ARUBA SENAL CU COSNAN BON TIN 


E siman a tuma luga un momento historico, British Airways 
ta inicia cu vuelonan pa Aruba. Aruba ta marca historia como 
e prome destino den Caribe Hulandes cu introduccion di 
vuelonan di British Airways. Pabien Aruba 


Pa hopi aña a bin ta traha riba e partnership aki, y e esfuersonan 
a intensiva den e ultimo 7 añanan. Awor orguyosamente por 
anuncia cu entrante luna di maart 2023 Aruba lo tin un aerolinea 
nobo esta, British Airways. Introduccion di e aerolinea ta trece 
15 mil turista Aruba pa otro afia. Esaki sigur ta bon noticia, 
Prome Minister Evelyn Wever - Croes a expresa. 

Aruba ta e prome destino den Caribe Hulandes cu ta introduci 
vuelonan di British Airways. Reino Uni ta e di dos mercado 
clave for di Europa y cu esaki ta sigui diversifica! Pabien ta bay 
pa henter e ekipo di Aruba cu a traha duro y haci esaki posibel. 
E ta un señal cu cosnan bon ta na caminda. 


Por ultimo, Prome Minister a expresa cu e logro historico aki 
ta danki na e vision di Minister encarga cu Turismo Dangui 
Oduber y e institutonan cu ta resorta bou di su Ministerio, AAA 
NV y ATA. Pabien Aruba! Mas turismo ta significa mas desaroyo 
economico, mas cupo di empleo, mihor sueldo y sigur mas 
progreso y bienestar pa henter e comunidad di Aruba. 

Prome Minister Evelyn Wever - Croes: 


LO BAY ENFOCA RIBA MIHOR TRANSICICION 
DI STUDIANTENAN DI ARUBA PA HULANDA 


Arubahuis conhuntamente cu Ministerio di Ensenansa 


Na Hulanda tin un problema hopi serio cu vivienda, no 
solamente pa studiantenan procedente di exterior pero 
Hulandesnan tambe. Incluso, e afia aki varios universidad 
na Hulanda a manda comunicado informando studiantenan 
pa nan no bay Hulanda si no tin vivienda cual ta mustra e 
seriedad di e situacion. Aruba tabatin un grupo di mas o menos 
40 studiante cu a bay Hulanda sin vivienda, pero varios ya a 
haya caminda di keda entrante 1 di september, Prome Minister 
Evelyn Wever - Croes a informa. 


E grupo di studiantenan cu no tabatin vivienda ta kedando cerca 
famia, conoci of na student hotel cu tin na cierto ciudad grandi, 
pero esaki ta poco mas caro. Tabatin caso di studiantenan 
cu a haya un camber cu nan no a gusta pa motibo cu sea e 
tabata mucho chikito of nan tabata desea mas comfortabilidad, 
y nan а nenga e camber y mester a cuminsa busca ful di nobo. 
Prome Minister Wever - Croes a bisa cu importante ta cu na e 
momentonan aki ningun studiante ta riba caya. 


Premier Wever - Croes den combersacion cu algun studiante 
cu a biaha pa Hulanda sin vivienda, nan a bisa cu nan a 
tuma e decision pa bay Hulanda prome cu haya un vivienda 
permanente, pa no perde oportunidad pa inicia cu e afa 
escolar. Mester menciona cu na Hulanda e ta importante pa 
tin un adres pa bo inscribi bo mes pa motibo cu Hulanda tin 
reglanan hop stricto. ‘Tanten cu bo no por inscribi na un adres, 
bo no por haya un cuenta di banco, y no por cera contract pa 
tin internet/ conexion pa celular etc.’ 


ROL DI ARUBAHUIS Y VIVIENDA 

Arubahuis hunto cu e Ministerio di Minister di ensefiansa 
Endy Croes lo bay enfoca pa prepara e studiantenan mihor 
pa otro aña. Тіп ciudadnan na Hulanda cu por cuminsa aplica 
pa un vivienda hopi adelanta. Arubahuis ta recomenda pa 
studiantenan cuminsa aplica pa vivienda 1 afia prome prome 


cu nan kier bay studia na Hulanda. Asina bo por cuminda mira 
e posibilidadnan cu tin, y esaki lo aumenta e oportunidad di e 
studiante pa wordo considera pa un cas of apartamento. Na 
e momentonan aki Arubahuis not in e posibilidad pa encarga 
su mes cu vivienda. Lo cuminsa traha riba esaki a traves di un 
website, door di duna mas informacion y asina crea posibilidad 
pa studiantenan por haya mas guia. 

Manera cu a anunica algun tempo pasa, ta reorganisando 
Arubahuis y den esaki kier cambia e rol cu Arubahuis tin 
aworaki pa cumpli cu e necesidadnan cu pueblo di Aruba tin. 
Entre otro, cu tin mihor transicion ora cu yiunan di tera bay 
studia. 


Un otro tema cu lo traha riba dje cu Arubahuis y Secretario 
di Estado Alexandra van Huffelen, ta pa studiantenan por tin 
un burgerservicenummer (BSN) di Hulanda adelanta. Maske 
ta uno profesional, prome cu nan bay Hulanda. Si nan tin e 
number ey, nan por cuminsa regla varios cos pa nan vivienda 
cu por tarda 3 pa 4 siman, ya hopi mas adelanta. 

Sinembargo esaki ta depende di Gobierno Hulandes, paso pa 
nan dunabo un BSN adelanta ta algo grandi. Importante ta 
pa e combersacionnan aki sigui tuma luga pa mira si ta logra, 
Prome Minister a enfatisa. 


Concluyendo, Prome Minister Wever - Croes a bisa cu aworaki 
e situacion di vivienda ta rekeri pa tin mas envolvimento di 
parti di Arubahuis, pero talbes di den futuro e situacion cambia 
atrobe. Si esaki ta e caso eorey kisas Arubahuis su rol por 
bolbe cambia, pero awor ta mira e necesidad pa nan ta mas 
activo den e tema di di vivienda/camber pa studiante door di 
entre otro facilita e diferente registronan cu un studiante por 
acerca. 

OTRO PASO GRANDI DEN SECTOR MARITIMO 


J! 


Comercio internacional ta sosode pa casi 80% den sector 
maritimo. Esaki ta contribui alrededor di 400 biyon dollar na 
economia mundial. Aruba mester tin un participacion mas 
grandi den e totalidad aki. Esaki ta e vision di Minister Arends 
pa sector maritimo. Desde aña pasa Gobierno a tuma varios 
paso pa logra cu Aruba ta yega na un presencia mas fuerte 
den e sector aki. 


Durante e ultimolunanan e fundeshi pa un sector maritimo fuerte 
a cuminsa haña forma. Den prome etapa mester a establece 
contacto cu diferente instancia internacional grandi cu ta 
activo den e sector. Asina a amplia contacto cu instancianan di 
gobierno Mericano y Hulandes. Alabes a busca partners den 
sector priva local, y tambe e sector priva Mericano y Hulandes. 
A pone e prome bon base ра e cooperacion cu ta necesario pa 
logra expansion di e presencia di Aruba den e sector maritimo. 


Den e cuadro aki a ricibi dia 10 di augustus un delegacion 
di sector priva Hulandes den forma di e vereniging cu ta 
representa dofionan di barco na Hulanda. Esaki ta KVNR, 
Koninklijke Vereniging van Nederlandse Reders. Pa KVNR, a 
participa nan managing director Sra. Annet Koster y e hurista 
di KVNR Sr. Lodewijk Wisse. E instancia aki tin como miembro 
companianan di renombre y reputacion halto cu ta representa 
casi 2400 barco grandi. Mayoria di e barconan aki ta nabega 
bou bandera Hulandes. 


Un paso grandi pa Aruba den sector maritimo ta pa activa e 
registro di barco di Aruba. Den Reino tin tres registro, esta 


Hulanda, Curagao y un registro di Aruba cu pa cierto motibo no 
ta activo. Vision di Minister Arends ta pa re-activa e registro di 
Aruba, cual ta un registro di Reino, y ta algo cu KVNR a mustra 
nan interes pa Aruba desaroya esaki na un forma moderno 
y eficiente. Cu esaki lo expande e sector maritimo cual na 
su turno tin efecto directo den economia di Aruba pasobra e 
barconan riba lama depende di logistica for di tera. Logistica 
den termino di material y tambe diferente aspectonan legal y 
financiero. 


Minister Arends a indica sin embargo cu ela pidi sector maritimo 
den su cartera pa motibo cu e ta un sector critico pa Aruba 
pero cu lastimamente no ta hopi hende ta comprende esey y 
durante afianan ela wordo grandemente neglisha. Lastima di 
esaki ta cu e recursonan disponibel ta hopi limita y pa logra 
re-activa e sector lo mester traha na un forma creativo. Parti 
di e solucion ta pa Aruba traha den cooperacion cu e otro 
islanan. Tur isla y Hulanda lo por probecha di e ‘economies of 
scale’ cu un cooperacion asina ta trese cu’ne. P’esey ta masha 
importante cu havenmeester di Boneiro, Sr. Gunther Flanegin 
a facilita e reunion aki y a participa tambe hunto cu KVNR y 
Gobierno di Aruba. 


Durante su bishita na Ocean Conference, Minister Arends 
a palabra cu Minister Harbers di Hulanda (Infrastructuur en 
Waterstaat), cu Aruba lo aprecia pa Hulanda comparti know- 
how entre otro riba e tereno aki. Aruba ta preparando e fundeshi 
pa un sector maritimo fuerte y ta conta riba cooperacion di 
Hulanda pa logra esaki. 

DEPARTAMENTO DI IMPUESTO A REGISTRA 
469 MIYON FLORIN NA ENTRADA DESTINA PA 
OTRO INSTANCIANAN DI GOBIERNO DEN E 


PROME MITA DI AÑA 2022 
Ta trata di entrada destina pa ATA, TPEF, AZV, SVB, DIMAS y DIP 


Departamento di Impuesto ta un departamento di gobierno 
cu tin e tarea pa garantisa entrada di impuesto y pa facilita 
e contribuyente pa por cumpli cu su debernan fiscal. E ta un 
tarea cu un responsabilidad grandi pa cu presupuesto di Pais 
Aruba y e presupuestonan di otro instancianan di gobierno 
manera ATA, TPEF, AZV, SVB, DIMAS y DIP. 


ENTRADA COMPARA CU AÑA 2021 

Den e prome mita di aña (januari te cu juni) 2022, Departamento 
di Impuesto a registra un total di 469 miyon florin na entrada 
di toeristenheffing, primanan di AOV/AWW y AZV, 


evitando asina costonan adicional di boet of interes. 

Como ciudadano di Aruba nos tin e deber pa cumpli cu nos 
responsabilidad di declara y paga nos impuestonan na tempo 
cu ta na bienestar di nos mes y di nos pais. Di e forma aki otro 
instancianan manera SVB por cumpli cu entre otro pago di 
pensioen di biehes y pensioen di huerfano, AZV por sigui cubri 
nos gastonan medico, ATA por sigui mercadea e producto Aruba 
internacionalmente y TPEF por sigui engrandece/embeyece e 
producto Aruba localmente. 

Finalmente cumpli cu impuesto ta cumpli cu bo Pais! 


erfpachtscanon y entrada pa gasto di permiso di | Akita sigui un bista di e entradanan: 
DIMAS, cualnan ta destina pa instancianan manera | “°° sumanan cera) 


ATA, TPEF, SVB, AZV, DIP y DIMAS. Den e mesun 
periodo na aña 2021, e entrada a suma 378 miyon. 
Pues un aumento significativo di 24%. 


FACTORNAN CU TA HUNGA UN ROL 
IMPORTANTE 

E entradanan menciona ta depende grandemente 
riba e desaroyo economico diAruba. E efectonan die 
recuperacion di turismo y e economia ta claramente 
visibel na e cifranan. Un factor importante ta 
tambe e trabounan cu Departamento di Impuesto 
ta haciendo riba tereno di compliance. Henter e 
staf y personal di e departamento ta haciendo nan 
maximo esfuerso pa facilita e contribuyentenan pa 
nan por cumpli cu nan debernan fiscal dunando un 
servicio optimal. E meta final ta pa e contribuyente 
ta conciente di nan responsabilidad di entrega nan 
declaracion fiscal y paga nan impuesto na tempo 


Entrada 2022 Entrada 2021 

januari - juni januari - juni 
Erfpachtsrecht 15 miyon 12 miyon 
Retributies DIMAS 0.4 miyon 0.08 miyon 
Leges DIMAS 1 miyon 0,3 miyon 
Primanan di SVB 159 miyon 142 miyon 
Primanan di AZV 132 miyon 118 miyon 
BAZV 109 miyon 82 miyon 
Toeristenheffing ATA 51 miyon 23 miyon 
Toeristenheffing TPEF 2 miyon 1 miyon 
Total 469 miyon 378 miyon 

MINISTER DI FINANSA Y CULTURA XIOMARA 
MADURO A HACI APERTURA DI RICH’S 


e apertura Rich’s Arubian Dish & Caribean Delight situa па 
L.G. Smith Boulevard 330 local nr. 13. Minister Maduro tabata 
tin e honor pa hunto cu e propietarionan Richard y Julissa 
pa corta e cinta pa asina e restaurant por habri oficialmente. 
E mandatario den su discurso a trece dilanti cu esaki ta un 
bunita aventura, un soño di e pareha y despues di tempo cu 
пап а traha duro pa пап realisa esaki, ta yega e dia y awe ela 
yega. Un aventura no ta algo cu bo no por logra, tur dia ta un 
aventura riba su mes. Cuminsa un negoshi no ta facil, pero si 
bo tin e consistencia, pasion y e hendenan pa yudabo, bo ta 
logra semper asina Minister Maduro a trece dilanti. 


Richard y Julissa tin e pasion, for di su 15 aña Richard a cuminsa 
den e mundo di horeca. Awe ta un momento unico di apertura 
di un restaurant cu ta concentra riba nos cuminda local, pero 
ta trata di un restaurant situa dilanti nos industria turistico cu 
ta ofrece diferente platonan. Nos turistanan ta gusta come nos 
cuminda local y cu e concepto aki sigur e restaurant aki lo ta 
exitoso, tanto pa nos local pero tambe pa nos turismo, e turista 
cu ta busca pa sa kico mas ta di nos y purba nos cumindanan. 


Minister Xiomara Maduro ta felicita e pareha di Richard y 
Julissa cu e apertura y ta brinda nan hopi forsa, pasobra ora 
cu bo haci algo cu pasion y bo ta traha duro bo lo tin un gran 
satisfaccion. Cu Dios guia boso nan, lo tin dia cu lo ta bon y 
otro dia menos bon y ta depende di e actitud boso ta logra. 
Un invitacion na un y tur pa bin sostene locual ta di nos. Por 
ultimo danki na tur famia y amistadnan pa duna sosten na nos 
localnan cu ta bini cu negoshi. 

E importancia di datos pa desaroya y monitorea maneho di un 
manera obhetivo, pa aporta na un publico informa y pa stimula 
bon gobernacion, ta wordo mas y mas comprendi y sosteni. 
Minister di Asuntonan Economico, Comunicacion y Desaroyo 
Sostenibel, mr. Geoffrey Wever, a incorpora implementacion 
di un Sistema Nacional di Estadistica (Nationaal Statistisch 
Systeem (NSS)) den su vision di maneho 2021-2025. 


E importancia di implementa un Sistema Nacional di Estadistica 
a wordo treci dilanti door di diferente recomendacion haci 
door di organisacionnan internacional manera United Nations 
Economic Commission for Latin America and the Caribbean 
(UN-ECLAC), The Caribbean Regional Technical Assistance 
Centre (CARTAC) IMF, ICON Institute), United Nations y e 
Sustainable Development Goals (SDGs), e Plan Strategico 
Nacional, e Master Plan y tambe e acuerdo entre Aruba y 
Hulanda den cuadro di e Landspakket tema A2. 


Tema A2 di e Landspakket ta un di e diferente componentenan 

di e tema general A: Maneho financiero. E meta di e tema aki 
ta pa controla y pone na ordo e maneho financiero y control 
financiero for di e necesidad pa gobierno ta den control di 
esaki. Tema A2 ta focus specificamente riba enforsa e uso 
di informacion estatistico y datos confiabel den e proceso di 
desaroyo di maneho y tumamento di decision. 


Na fin di 2021, Minister Geoffrey Wever a institui un Comision 
Sistema Nacional di Estadistica pa implementa un Sistema 
Nacional di Estadisitica na Aruba. E Comision a traha un 
plan di implementacion. Minister Wever а haci peticion 
na United Nations Statistical Division (UNSD) y na United 
Nations Economic Commission for Latin America and the 
Caribbean (UN-ECLAC) pa nan duna feedback riba e Plan 
di Implementacion di e Sistema Nacional di Estadistica. E 
feedback di UNSD y UN-ECLAC riba e plan di implementacion 
tabata hopi positivo. 


Den juli e Plan di Implementacion di e Sistema Nacional di 
Estadistica a ser presenta na Conseho di Minister y Conseho 
di Minister a aproba e plan. E Sistema Nacional di Estadistica 
ta un cooperacion entre Oficina Central di Estadistica (Centraal 
Bureau Statistiek (CBS)) y otro productor di estadistica oficial 
cu e meta di garantisa produccion di un gran variedad di 
estadistica oficial di calidad halto, relevante y actual pa asina 
esaki por forma e fundamento di formulacion y evaluacion di 
maneho y di desaroyo sostenibel. 


Awe Minister Geoffrey Wever ta haci e plan publico riba 
website di gobierno www.gobierno.aw y riba otro medionan di 
comunicacion pa pueblo en general por ta informa di e plan 
su contenido. Den e dianan binidero Minister Geoffrey Wever 
lo sigui amplia riba e tema importante di e Sistema Nacional 
di Estadistica cual ta esencial den evita malgastamento di 
fondonan di gobierno, dus mas reduccion di gasto, cual ta un 
elemento crucial di bon gobernacion (“Good Governance”). 

Den siman Minister Endy Croes a reuni cu representantenan 
di Sindicato SIMAR unda a trata diferente topiconan di 
interes. Mandatario di Enseñansa a anucia cu instructornan 
di landamento kendenan pa mas di 20 aña tin un contract di 1 
aña ta bay haya un contract nobo pa 5 aña. 


E contract nobo ta wordo firma e luna aki. Sindicato SIMAR y 
sigur e instructornan di landamento a keda masha contento. 
Finalisando Minister Endy Croes a expresa cu e tabata un bon 
reunion. Manera e dignatario a expresa na diferente ocasion 
su porta ta habri scucha cu atencion tur e inkietudnan cu ta 
wordo treci padilanti y lo traha pa trece solucion na bienestar 
general di pais Aruba. 


Diobierno 12 Augustus 2022 


Request for 
Expression of Interest (EOI) 


Utilities Aruba N.V. invites experts in the energy 
generation sector to express interest for Power Purchase 
Agreement (PPA) for Wind Power in Aruba. 


YA 


UTILITIES ARUBA" 


About Utilities Aruba N.V. 


Utilities Aruba N.V. (U.A) is the holding company of Water- en 
Energiebedrijf Aruba N.V. (W.E.B), which is responsible for the power 
generation and water production in Aruba, and 
Electriciteit-Maatschappij Aruba (ММ. ELMAR), which is responsible 
for the energy distribution and commercialization in Aruba. The 
subsidiaries of U.A provide electricity to approximately 45.000 
customers on the island, with nearly 550 employees and a net worth 
value of US$ 328.500.000. 


Objectives 

Aruba aims to achieving zero Greenhouse gases (GHG) by 2050 in 

compliance with the Paris Agreement. In other words, Aruba aims to 

fully rely on renewable energy as the main energy source for all 

sectors of the country. 

Utilities Aruba invites experienced and qualified developers to 

express their interest and capacity to: 

1. Design, construct, install, own, operate and maintain the Wind 
Farm, installed at the designated site on the island of Aruba. 

2. Carry out the sale and purchase of energy to the Utility Aruba 
Group, made available by such sources during a supply period of 
up to 15 years. 


Registration 

Please visit www.utilitiesarubanv.com/main/future-challenges for more information on 
how to participate in this EOI process. New Leaf Notary will be registering all participants. 
Deadline for proposals submission is October 1st, 2022 at 8:00am (UTC-4) 


CADA BAHADA DI SOLO TA UN MAGIA, 
CU TA DURA PA UN RATO CORTICO. 

UN OBRA MAHESTRAAL CU TA YENA NOS DI SPERANSA, 
CU DESPUES DI E SCURIDAD, UN DIA NOBO TA ACERCA 
COMO UN COMUNIDAD FUERTE Y UNI, 

Nos MESTER HACI UZO DI CADA MOMENTO 
CU E CLARIDAD DI UN DIA NOBO TA DUNA NOS. 

Y TRAHA PA NOS DUSHI ARUBA 
INVERTIENDO DEN NOS MES, 

DEN NOS FAMIA Y DEN NOS PAIS, 

PA CREA OPORTUNIDADNAN NOBO, 

PA NOS RECUPERA DI E CRISIS 
CU UN DIA A WORDO PONI 
DEN E CAMINDA DI NOS PROGRESO. 


20 ANA DI 

